

DEN NORSKE KIRKE

EIDSBERG MENIGHETSRÅD

MØTE I EIDSBERG MENIGHETSRÅD 3. desember 2024

Dato: 3. desember 2024

Sted: Hærland kirkestue

Til stede:  
Kari Undeland, Lise Undrum, Espen Volden, Rasmus Glomsrud, Helga Frøyset, Tore Mysen, Åshild Moen Arnesen, Bjørn Solberg, Jul-Sverre Haugerud, Kjartan Bergslid

Forfall: Synnøve Lundeby, Guri Riksaasen

**Sakliste**

**Sak 97/24: Godkjenning av møtebok fra forrige møte, innkalling og sakliste til dette**  **møtet.**

*Vedtak:* Innkalling og sakliste og møtebok fra 24.11 godkjennes.

**Sak 98/24: Orienteringssaker**  
 a) **Fra sognepresten og daglig leder:**

* Tilbakeblikk: Teamet deltok på julegateåpning i Mysen 21. november – delte ut 18 liter gløgg. Konfirmantleir gikk bra, stødig ledergjeng med både ansatte og frivillige. Veldig hyggelige konfirmanter. Det er satt opp stort hjerte til navnet minnelund i Mysen. Lysmesse: Alt gikk bra, mange involverte, fint å ha en gudstjeneste som samler konfirmantene og familiene deres
* Fremoverblikk: «Stille før julestormen» akkurat nå, er i gang med barnehagejulegudstjenester. Snart kan vi ønske ny kapellan velkommen, som vi skal ta godt imot. 14. des. er det marked i Mysen og vi er tilbudt en bod, men det må i så fall være frivilligdrevet. Ingen meldte seg umiddelbart.
* Barnekroker i kirkene: Her kan det bli litt rot, er en del av de frivillige som titter over når de har mulighet. Kirkevertene bør ha ansvar for å ta en ekstra titt i barnekrokene. Kirketjenere sørge for at det er kopierte ark med bilder + tomme ark, ha lager i sakristiet.

b) **Fra prosten:** Det er nå krevende økonomisk situasjon i Den norske kirke. Kirkerådsdirektøren må kutte 65 stillinger på administrativt plan i Den norske kirke. Årsaken til den vanskelige situasjonen er uventet høye lønninger og pensjonsutgifter. Intensjonen er å verne førstelinjetjenesten, men vi må være forberedt på at det kan bli kutt også i prestestillinger i bispedømmene. Det er mange gudstjenester og dåp hos oss her i Østre Borgesyssel, men vi har også bispedømmets laveste medlemstall per presteårsverk, og laveste antall befolkning per presteårsverk. Kirka får ikke vesentlige kutt i Indre Østfold kommune fremover.

c) **Fra gudstjenesteutvalg og komiteer:** Gudstjeneste,- musikk og kulturutvalget har hatt møte. Har snakket mye om vår- og sommerhalvåret, spesielt om konserter. Har snakket om samarbeid med Dag Johan Haugerud om filmvisning. Har også hatt kontakt med Espen Tveit og Elias Akselsen om en kunstutstilling, for å få til noe her lokalt. Planlegges flere allsangskvelder. Planlegger pubkveld med salmer, hos «Slakter’n» muligens. Sommerkonserter og lunsjkonserter er også under planlegging. Klosterhagekomiteen jobber videre, godt samarbeid med blomsterhandler Axel Wiig. Kirkekomiteen i Mysen har hatt møte, planlegger MMM og en del andre praktiske ting. Kirkekomiteén i Eidsberg har hatt sin årlige «takk for hjelpen»-fest, kom 14-15 stk, god stemning og takknemlig gjeng. Komiteen har også planlagt all parkering frem til jul.

d) **Fra fellesrådet:** Den økonomiske rammen som FR har fått fra kommunen i høst er til å leve med. Håper at politikerne ikke snur på dette. Ekstra spennende at vi jobber med en søknad om lånegaranti med tanke på bygging av kontorlokaler i Askim. Vet ennå ikke hva anbudet landet på. Det er ansatt en ny administrasjonssekretær. Jobber med å ansette menighetspedagog i 50% i Trøgstad og Båstad og daglig leder i 50% i kirkekroa i Askim.

e) **Fra MR-leder:** Jobber med å avslutte Tyndelsruds legat, tar litt tid. Det er 16.000 kroner igjen der. Torkild skal innsettes den 12. januar i Mysen kirke, men skal ha gudstjeneste 5. januar. Blir en liten kirkekaffe denne dagen, og større kirkekaffe 12. januar på MMHB.

*Vedtak*: a) – e) Tas til orientering.

**Sak 99/24: Økonomioversikt.** Rapporter per 31.10 for Eidsberg sokn ble fremlagt.   
 Noen endringer offer egen virksomhet, inntekt trivselstreff går bra. Konklusjon: Det går greit, men om vi øker virksomhet som genererer utgifter, må vi eventuelt øke inntekter.   
  
 *Vedtak:* Tas til etterretning

* **Sak 100/24: Høringer fra Kirkerådet.**  
   På forrige møte hadde vi en kort gjennomgang av disse høringene:
* [Høring – rammer for kirkevalget](https://www.kirken.no/kirkevalgh%C3%B8ring2024)

[Høring – biskopens tilsyn](https://www.kirken.no/nb-NO/om-kirken/slik-styres-kirken/kirkeradet/hoeringer-fra-kirkeradet/h%C3%B8ring%20-%20biskopens%20tilsyn/)

[Høyring – regulering av styringstenesta i Den norske kyrkja i kyrkjeordninga og av tilhøvet mellom prestetenesta og verksemda til soknerådet mv.](https://www.kirken.no/nb-NO/om-kirken/slik-styres-kirken/kirkeradet/hoeringer-fra-kirkeradet/h%C3%B8yring%20%20regulering%20av%20styringstenesta%20i%20den%20norske%20kyrkja%20i%20kyrkjeordninga%20og%20av%20tilh%C3%B8vet%20mellom%20prestetenesta%20og%20verksemda%20til%20sokner%C3%A5det%20mv/)

[Høring – fellesordninger innen digitalisering, personvern og informasjonssikkerhet](https://www.kirken.no/h%F8ringomfellesordninger2024)

Menighetsrådet diskuterte høringene. Menighetsrådet sender svar på høringen om kirkevalg, høring om styringstjenesten og høringen om biskopens tilsyn.

.

*Vedtak:* Menighetsrådet slutter seg til leders forslag til svar, med endringer som ble gjort i møtet i samsvar med voteringen.

**Sak 101/24** **Ofringer ved gudstjenestene i perioden januar -august**

Disse organisasjoner og institusjoner har pleid å bli tildelt ofring, uthevet er de som i utsendt forslag er tildelt ofring vårsemesteret:   
**NMS** Skolelaget (NKSS)  
**Normisjon** **KFUK-KFUM  
Søndagsskolen Bibelselskapet**  
Stefanusalliansen **KABB**  
**Sjømannskirken** **IKO  
KRIK** **Kristne Arbeideres forbund  
Kirkens SOS   
Skogstjerna barnehage**

I tillegg: MMHB. Skeivt kristent nettverk. ELCJHL.

I tillegg noen offerformål det er tradisjon for i de enkelte kirkene;

**Mandagsklubben**  
Normisjons prosjekt i Nepal  
SOS barnebyer  
**Sorg og omsorg**  
Evangeliesenteret  
Leger uten grenser  
Hærland skolekorps  
Barnevakten

10-12 ofringer til menighetsarbeidet; bl.a. på konfirmasjonssøndagene og i sommerferien.

*Vedtak:* Det fremlagte forslaget vedtas med de endringer som ble gjort i møtet.

*1. Det skal være ofring til Kirkens Nødhjelp i alle kirkene på julaftensgudstjenestene.  
2. Ofringen 1. juledag i Eidsberg skal være til NMS.  
3. I alle kirkene skal det være minst én ofring til menighetens misjonsprosjekt.*

*4.Ofringen 1. pinsdag 2025 går til Evangelical Lutheran Church of Jordan and the Holy Land.*

*5. Det skal ofres til Sjømannsmisjonen 1. påskedag.*

*6. Ofring til TV-aksjonen i den/de kirken(e) det er gudstjeneste den søndagen.*

*7. Ofringene ellers skal være i tråd med forslaget fra kirkekomiteene.*

*8. Leder får fullmakt til å sette opp endelig liste, i samråd med   
 sognepresten.*

**Sak 102/24 Valg av leder og nestleder for 2025.** Menighetsrådet skal velge leder og nestleder for hvert år.

Forslag til vedtak ble fremmet i møte.

Vedtak: Bjørn Solberg ble gjenvalgt som leder og Kari Undeland ble gjenvalgt som nestleder i 2025 ved akklamasjon.

**Sak 103/24 Møteplan 2025**

*Vedtak:*  
 Januar ti 21 august ti 19  
 Februar ti 25 september ti 23  
 *April to 10*  november ti 04  
 Mai ti 13 desember ti 09  
 Juni ti 10

**Sak 104/24: Innkjøp av dåpskluter** Fellesrådet betaler fra 2024 for dåpslys, engler og dåpshilsen. Øvrig materiell, som dåpskluter og bøker, må menighetsrådet betale for, hvis vi ønsker å fortsette med ordningen.

Menighetsrådet diskuterte saken.

Dette er både et økonomisk spørsmål, og et mer prinsipielt spørsmål. Vi døper barna i vann, for mange fremstår dåpslyset som nesten like viktig. Hva med engelen? Saken har både økonomiske og praktiske sider. Kanskje er det unødvendig med bok bok? Beholde engel og dåpslys, kutte bok og klut? Flere fremholdt at de synes det er viktig å beholde de gjenstandene FR dekker.

*Vedtak:* Samtalen tas til orientering. Menighetsrådets mening er å kutte ut klut og bok og beholde lys i stake, engel og dåpslys. Vil avvente teamets mening før vi fatter endelig vedtak. Menighetsrådet vil ta en avgjørelse etter å ha hørt Eidsbergteamets mening.

**Sak 105/24:** **Juletre av plast i kirkene?**Dette spørsmålet har dukket opp nå i november. Om det skal kjøpes plast, er det penger på spare på å handle i januar I år kjøper vi naturtre, men det er argumenter for å kjøpe plast: Billigere på lang sikt, mindre jobb for kirketjenerne, noen er allergiske mot grantre. Samtidig som ut fra et miljøperspektiv må et plasttre brukes i 20 år for å være mer miljøvennlig enn ekte trær. Tilbakemeldingen fra teamet er at de ønsker ekte juletrær.

*Vedtak:* Menighetsrådet ønsker ekte juletrær.

**Sak 105/74: Eventuelt**

**Trømborg menighetshus:** Trømborg menighetshus sitt styre mangler kasserer: En person er spurt, og personen har ikke sagt kategorisk nei. Kari Undeland følger opp saken.

**Telthuset ved Eidsberg kirke flyttes:** Helga Frøyset er nestleder i Eidsberg historielag. Grunnpilarene på telthuset ved Eidsberg kirke svikter. Telthuset må flyttes for å få reparert dette, og det må også flyttes seks meter lenger øst for å tilfredsstille brannforskrifter.

Vedtak: Tas til orientering.

Bjørn Solberg Åshild Moen Arnesen  
Leder Referent/daglig leder